text: দৈনিক আদায় করতে হবে ১৫৩২ কোটি টাকা | সিলেট নিউজ টাইমস্ | Sylhet News Times
  চলতি জুন মাসে এনবিআরের কাঁধে প্রায় ৪৬ হাজার কোটি টাকার রাজস্ব আদায়ের দায়িত্ব।
  কিন্তু কখনোই এক মাসে এত টাকা আদায় হয়নি।
  অর্থনীতি ডেস্ক:: চলতি ২০১৭-১৮ অর্থবছরের শেষ মাস জুনে জাতীয় রাজস্ব বোর্ডকে (এনবিআর) ৪৫ হাজার ৯৫৪ কোটি টাকা আদায় করতে হবে। তা করতে পারলে আলোচ্য অর্থবছরে এনবিআরের ২ লাখ ২৫ হাজার কোটি টাকার রাজস্ব আহরণের সংশোধিত লক্ষ্য অর্জিত হবে।
  এই বিষয়ে জানতে চাইলে এনবিআরের সাবেক চেয়ারম্যান মোহাম্মদ আবদুল মজিদ সম্প্রতি প্রথম আলোকে বলেন, প্রতিবছর এনবিআরের লক্ষ্য বৃদ্ধি করা হয়েছে, কিন্তু সেই অনুযায়ী আইন যুগোপযোগী করা হয়নি। এখন রাজস্ব আদায়ে যে প্রবৃদ্ধি হচ্ছে, তা মূলত অর্থনীতির আকার এবং উৎসে কর বৃদ্ধির কারণে। এতে এনবিআরের খুব বেশি সৃজনশীলতা নেই।